ไม่เครียด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

...ทีมข่าวการเงืน
สื่อทุกแขนงต่างพากันแห่รายงานข่าวสาขาของธนาคารกรุงเทพ 4 แห่ง โดนปาระเบิดและนำเอาระเบิดไปวางไว้ในบริเวณที่ทำการสาขา
เรื่องนี้ทำให้ประชาชนตื่นตระหนกกันยกใหญ่ เพราะมีการทำนายก่อนหน้านี้แล้วว่าจะมีการสร้างสถานการณ์ความรุนแรงในบ้านเมือง
แต่เรื่องนี้ผู้บริหารธนาคารกรุงเทพกลับไม่มีใครตื่นเต้นจนเกินเหตุ เพราะวันหยุดยาวนี้ผู้บริหารหลายคนไปพักผ่อนกับครอบครัวที่ต่างจังหวัด
อาทิ นายเดชา ตุลานันท์ กรรมการรองผู้จัดการใหญ่ แบงก์ บัวหลวง ก็อยู่ถึงเชียงใหม่โน่น 
ข้างบอสชาตรี โสภณพนิช ก็ไปงานปาร์ตี้กับเพื่อนอยู่ ไม่ได้เครียดกับสถานการณ์ที่เกิดขึ้นแต่อย่างใด
แต่ที่ผู้บริหารแบงก์ฮาสุดๆ ก็คือสื่อรายงานทั้งวันว่าผู้บริหารแบงก์มีการประชุมเครียดเพื่อหาทางรับมือกับสถานการณ์ดังกล่าว
หลายคนนั่งฟังข่าวไปก็งงไปว่า ก็เราอยู่ที่นี่ยังไม่ได้ประชุม ไหงข่าวออกไปยังงั้นหว่า ของจริงจะประชุมกันวันจันทร์นี้ต่างหากครับ